CELEX: 32014R0350
Language: hu
Date: 2014-04-03 00:00:00
Title: A Bizottság 350/2014/EU végrehajtási rendelete ( 2014. április 3. ) egyes áruk Kombinált Nómenklatúra szerinti besorolásáról

8.4.2014   
            
            
               HU
            
            
               Az Európai Unió Hivatalos Lapja
            
            
               L 104/4
            
         A BIZOTTSÁG 350/2014/EU VÉGREHAJTÁSI RENDELETE
   (2014. április 3.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               A Vámkódexbizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 3-án.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Fadobozból álló árucikk, melynek belsejét és külsejét szövet borítja. A doboz elülső felén nyílás található, amelyen keresztül egy macska bemászhat a dobozba, és a doboz elég nagy ahhoz, hogy egy macska aludni tudjon benne.
                  A doboz tetejére, függőlegesen, papírkartonból készült csövet erősítettek. A csövet a hozzá rögzített, szizálból készült zsineg borítja. A szizálrostból font zsineg 20 000 decitexnél nagyobb finomsági számú.
                  A cső egy fából készült alapzatot tart, amelyet szövet borít. Az alapzat elég nagy ahhoz, hogy egy macska fekhessen rajta.
                  Az alapzat aljára egy fából készült csövet erősítettek, amelynek belsejét és külsejét szövet borítja. A cső elég tág ahhoz, hogy egy macska belemászhasson.
                  A felhasznált szövet bolyhos szövet (poliészterből készült plüss).
                  A szövettel borított felület teljes mérete nagyobb, mint a szizállal borított felületé.
                  (Lásd a fényképet) (1)
                  
               
               
                  6307 90 98
               
               
                  A besorolást a Kombinált Nómenklatúra értelmezésére vonatkozó 1., 3. b) és 6. általános szabály, a XI. áruosztályhoz tartozó Megjegyzések 7. f) pontja, valamint a 6307, a 6307 90 és a 6307 90 98 KN-kód szövege határozza meg.
                  Objektív jellemzői alapján az árucikk rendeltetése, hogy a macskák figyelmének felkeltésével távol tartsa azokat a bútoroktól, amiket máskülönben összekarmolnának vagy birtokba vennének.
                  A 9403 vámtarifaszám alá, bútorként való besorolás kizárt, mivel ez a vámtarifaszám más jellegű termékekre vonatkozik, úgymint a magánlakásokban, szállodákban, irodákban, iskolákban, templomokban, üzletekben, laboratóriumokban stb. használatosak (lásd még a 9403 vámtarifaszámhoz tartozó HR-magyarázatot).
                  A 9503 vámtarifaszám alá, játékként való besorolás szintén kizárt, mivel az árucikkről egyértelműen megállapítható, hogy kizárólag állatok számára készült, így a 95. árucsoporthoz tartozó Megjegyzések 5. pontja értelmében nem tartozik a kérdéses vámtarifaszám alá.
                  A textilanyag (a textilszövet és a szizálzsineg) alapvetően fontos a termék rendeltetésszerű használatához, mivel felkelti a macskák érdeklődését, amik például karmaikkal kaparhatnak, ülhetnek, alhatnak a terméken, vagy játszhatnak vele. Ezért a Kombinált Nómenklatúra értelmezésére vonatkozó 3. b) általános szabály értelmében a textilanyag (és nem a fa vagy a papírkarton) határozza meg az árucikk lényeges jellegét.
                  Mivel nem meghatározható, hogy a szizál vagy a szőtt textilanyag lényegesebb a macskák figyelmének felkeltése szempontjából, a Kombinált Nómenklatúra értelmezésére vonatkozó 3. b) általános szabály értelmében úgy tekintendő, hogy a textilszövet nagyobb mennyisége és az általa a macskák számára biztosított tevékenységek szélesebb köre határozza meg az árucikk lényeges jellegét (lásd még a Kombinált Nómenklatúra értelmezésére vonatkozó 3. b) általános szabályhoz tartozó HR-magyarázatot, [VIII. áruosztály]).
                  Mivel a textilszövet varrással kerül összeállításra, a XI. áruosztályhoz tartozó Megjegyzések 7. f) pontja értelmében, az szövetből készült textil készáru.
                  Az árucikket ezért a 6307 90 98 vámtarifaszám alá, textilanyagból készült más készáruként kell besorolni.
               
            
         (1)  A kép csupán tájékoztató jellegű.